b'\n_START_ARTICLE_\nTrias\n_START_SECTION_\nEtimologi\n_START_PARAGRAPH_\nPada tahun 1834, ahli geologi Jerman, Friedrich August von Alberti menamakan zaman ini sempena tiga lapisan geologi yang wujud dalam deposit enapan di seluruh bahagian utara Eropah.\n_START_SECTION_\nBenua\n_START_PARAGRAPH_\nSemasa Zaman Trias, satu-satunya tanah di Bumi ini adalah superbenua Pangaea. Ia terletak di garisan khatulistiwa menyambungkan Kutub Utara dan Kutub Selatan. Laut kecil yang terpisah mewujudkan benua Amerika Utara dan Eropah. Selain itu, Laut Tethys menenggelamkan sebahagian besar benua Eropah. Semasa pertengahan Zaman Trias, bentuk muka bumi moden beransur-ansur kelihatan jelas menunjukkan perpecahan superbenua Pangaea._NEWLINE_Disebabkan daratan Pangaea yang luas, angin daripada laut tidak dapat membawa kelembapan ke bahagian lebih dalam. Oleh itu, bahagian tengah Pangaea adalah gurun. Jika dibandingkan dengan kawasan geologi lain, iklim kawasan ini lebih dan kering. Apabila kawasan yang sebelum ini laut menjadi daratan, haiwan marin kekurangan tempat tinggal. Kawasan persekitaran Pangaea semakin teruk tetapi sesetengah spesies dapat hidup terutamanya haiwan yang mempunyai kekuatan dan membentuk hidupan baru Zaman Trias.\n_START_SECTION_\nTumbuhan\n_START_PARAGRAPH_\nKebanyakan tumbuhan zaman sebelum ini pupus pada Zaman Trias. Tumbuhan malar hijau tumbuh dengan banyak. Paku pakis banyak terdsapat di kawasan berdekatan laut dan kawasan hujan. Semasa Zaman Trias, sikad, konifer dan ginkgoaceae (ginko) menggantikan paku pakis. Ia menjadi tumbuhan paling banyak pada zaman itu. Selain itu, tumbuhan berbunga (angiosperma) mula muncul di zaman ini.\n_START_SECTION_\nHidupan lautan\n_START_PARAGRAPH_\nSemasa Zaman Trias, batu karang moden pertama muncul dan membentuk terumbu kecil. Organisma marin prasejarah digantikan dengan ikan jenis Actinopterygii, ikan jerung awal dan ikan pari. Reptilia marin ichthyosaur di Zaman Trias menyesuaikan diri dengan persekitaran dalam air dan berupaya hidup di dalam laut untuk jangka masa lama._NEWLINE_Walaupun banyak spesies pupus semasa kepupusan besar-besaran di akhir Zaman Permian, ada spesies yang kuat berjaya hidup. Malah, berjaya mengharungi kemusnahan dan persekitaran yang lebih sukar menjadi generasi awal hidupan moden. Kepupusan pada akhir Zaman Trias menyebabkan banyak spesies pupus dan lahirnya zaman baru dinosaur.\n_START_SECTION_\nDinosaur\n_START_PARAGRAPH_\nDinosaur mula wujud di Zaman Trias. Walau bagaimanapun, iklim dan persekitaran di Pangaea agak ganjil. Ia tidak cukup untuk membawa dinosaur mengalami evolusi yang berbeza. Oleh itu, hanya terdapat beberapa spesies dinosaur pada zaman ini dan ukurannya lebih kecil berbanding yang muncul selepas itu. Berbagai spesies dinosaur berukuran raksasa awal muncul pada akhir Zaman Trias. Contoh dinosaur pada zaman ini adalah Coelophysis, Staurikosaurus, Herrerasaurus, Mussaurus dan Eoraptor.'